**Všeobecné záväzné nariadenie Číslo: VZN - 2/2015**

O B E C G E Č A

v súlade s ustanoveniami čl. 68 a 71 Ústavy SR, ustanovením § 6, ods.1

zákona č.369/1990 Zb. o obecnom zriadení v znení neskorších predpisov a ustanovením § 36 ods.9 písm. c) zákona č.442/2002 Z. z. o verejných vodovodoch a verejných kanalizáciách a o zmene a doplnení zákona č.276/2001 Z. z. o regulácii v sieťových odvetviach v znení neskorších predpisov

**v y d á v a**

**VŠEOBECNE ZÁVÄZNÉHO NARIADENIA obce Geča**

**č.2/2015**

**o zneškodňovaní obsahu žúmp, náhradného zásobovania vodou a náhradného odvádzania odpadových vôd na území obce Geča.**

Návrh tohto všeobecne záväzného nariadenia (VZN)

Vyvesený na úradnej tabuli obce dňa: 30.9.2015

Zverejnený na internetovej stránke obce dňa: 30.9.2015

Dátum začiatku lehoty na pripomienkové konanie: 01.10.2015

Dátum ukončenia pripomienkového konania: 15.10.2015

Vyhodnotenie pripomienok k návrhu VZN uskutočnené dňa: 16.10.2015

Schválenie VZN č.2/2015 :

|  |  |
| --- | --- |
| Na rokovaní obecného zastupiteľstva dňa :  | **12.11.2015** |
| Vyvesené na úradnej tabuli obce Geča dňa :  | **13.11.2015** |
| Zvesené z úradnej tabule obce Geča dňa :  | **28.11.2015** |
| VZN č.2/2015 nadobúda účinnosť dňa: | **28.11.2015**  |

Obecné zastupiteľstvo obce Geča v súlade s ustanoveniami § 36 ods. 9 písm. c)

zákona č. 442/2002 Z. z. o verejných vodovodoch a verejných kanalizáciách a o zmene

a doplnení zákona č. 276/2001 Z. z. o regulácii v sieťových odvetviach sa uznieslo na tomto všeobecne záväznom nariadení ďalej len( „nariadenie“):

**§1**

**Úvodné ustanovenie**

1. Toto nariadenie upravuje povinnosti prevádzkovateľov žúmp na území obce Geča

 pri odvádzaní odpadových vôd z nehnuteľností do žúmp a ich zneškodňovaní.

1. Toto nariadenie upravuje spôsob náhradného zásobovania vodou a náhradného

 odvádzania odpadových vôd a zneškodňovanie obsahu žúmp podľa miestnych

 podmienok.

**§2**

**Stavba a prevádzka žumpy**

1. Žumpa je podzemná vodotesná nádrž bez odtoku, určená na zhromažďovanie

 odpadových vôd z domácností.

1. Stavba žumpy musí zodpovedať príslušným všeobecne záväzným právnym predpisom a technickým normám.
2. Umiestnenie žumpy na pozemku musí umožňovať prístup k žumpe za účelom jej vyprázdňovania a musí byť umiestnená tak, aby umožňovala výhľadové pripojenie stavby na verejnú kanalizáciu.**1**
3. Dno a steny žumpy musia byť vodotesné - nepriepustné, tak aby odpadová voda nepresakovala do okolitého prostredia a neznečisťovala ho.
4. Prevádzkovateľ žumpy je povinný vybudovať a prevádzkovať žumpu tak. aby nedochádzalo k únikom odpadových vôd zo žumpy do okolia a k ohrozovaniu alebo poškodzovaniu zdravia obyvateľov alebo životného prostredia.
5. Najmenšia vzdialenosť žumpy od studne individuálneho zásobovania vodou musí zodpovedať príslušnými slovenským technickým normám.**2**
6. Odpadová voda odvádzaná do žúmp nie je, na rozdiel od kalu zo septikov, komunálnym odpadom a nevzťahuje sa naň režim zberu a zneškodňovania komunálnych a drobných stavebných odpadov.**3**
7. Prevádzkovateľ žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických alebo fyzických osôb.
8. Obec Geča, v súlade s právnymi normami**4**, dáva na vedomie, že najbližšou

 firmou, ktorá sa zaoberá zneškodňovaním obsahu žúmp a septikov je:

**Východoslovenská vodárenská spoločnosť, so sídlom v Košiciach,**

 Tým nie je dotknuté právo prevádzkovateľa objednať si zneškodnenie obsahu

 žumpy inými právnickými alebo fyzickými osobami, ktoré na to majú

 oprávnenie.

1. Prevádzkovateľ žumpy je povinný predložiť na požiadanie kontrolnému orgánu

 obce Geča doklad o spôsobe zhodnotenia, alebo zneškodnenia odpadových vôd

 zo žumpy.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1 § 11 ods. 2 a 3 vyhl. MŽP SR č. 532/2002 Zb. ktorou sa ustanovujú podrobnosti o všeobecných technických požiadavkách**

 **na výstavbu a o všeobecných technických požiadavkách na stavby užívané osobami s obmedzenou schopnosťou pohybu**

 **a orientácie**

**2 STN 756081, STN 75 6402, STN 75 5115**

**3 § 39 ods. 7 zákona č. 223/2001 Z. z. o odpadoch a zákon č. 582/2004 o miestnych daniach a miestnom poplatku**

 **za komunálne odpady a drobné stavebné odpady v znení neskorších právnych predpisov**

**4 § 4 písm. g) zákona č. 369/1990 Zb. o obecnom zriadení v znení neskorších**

 **predpisov a § 36 ods. 9 písm. a) zákona č.442/2002 Z. z. o verejných vodovodoch**

 **a verejných kanalizáciách v znení neskorších predpisov**

**§3**

**Náhradné zásobovanie vodou a odvádzanie odpadových vôd**

**1.** Náhradné zásobovanie vodou obec Geča zabezpečí v prípade akútneho

 nedostatku pitnej vody v obci.

 Podľa §36 ods.9 písm. b) zákona 442/2002 Z.z. obec všeobecne záväzným

 nariadením dočasne obmedzuje alebo zakazuje užívanie pitnej vody na iné účely , ak je to

 nevyhnutné na zabezpečenie zásobovania pitnou vodou v obci v čase jej nedostatku

**2.** Ako náhradné odvádzanie odpadových vôd a zneškodňovanie obsahu žúmp, až

 do napojenia sa na už existujúcu verejnú kanalizáciu a dokončenie poslednej etapy

 kanalizácie v obci Geča sa určuje odvoz odpadu zo žúmp pomocou fekálnych vozov

 organizácií, ktoré na to majú oprávnenie.**5**

**§4**

**Spoločné a záverečné ustanovenia**

**1.** Do žúmp nie je možné odvádzať zrážkovú vodu.**6**

**2.** Zakazuje sa vypúšťať obsah žúmp do povrchových vôd a do podzemných vôd.

**3.** Kontrolu nad dodržiavaním tohto nariadenia vykonávajú:

 a) starosta obce Geča

 b) poslanci Obecného zastupiteľstva obce Geča

 c) členovia Komisie na ochranu verejného záujmu Obecného zastupiteľstva obce Geča

 d) poverení pracovníci Obecného úradu Geča

**4.** Toto nariadenie bolo prijaté obecným zastupiteľstvom v Geči dňa 12.11.2015 uznesením

 č. 79/2015.

**5.** Toto nariadenie nadobúda účinnosť 15-tym dňom od vyvesenia na úradnej tabuli

 obce Geča.

V Geči, dňa 12.11.2015 MVDr. Patrik Rusňák

 starosta obce

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5**

 **Podľa § 23 ods.2 zákona č. 442/2002 Z.z. vlastník nehnuteľnosti, na ktorej vznikajú odpadové vody, je povinný pripojiť nehnuteľnosť na**

 **verejnú kanalizáciu a splniť technické podmienky týkajúce sa najmä miesta a spôsobu pripojenia na verejnú kanalizáciu a uzatvoriť**

 **zmluvu o pripojení s vlastníkom verejnej kanalizácie, ak v obci, na ktorej území sa nehnuteľnosť nachádza, je zriadená a vlastník**

 **nehnuteľnosti nemá povolenie príslušného orgánu štátnej správy na iný spôsob nakladania s odpadovými vodami.**

 **V prípade, že sa kanalizačná prípojka považuje za vodnú stavbu,2) vlastník nehnuteľnosti túto povinnosť nemá.**

 **(§ 48 zákona č. 184/2002 Z. z. o vodách a o zmene a doplnení niektorých zákonov (vodný zákon).**

**6§ 11 vyhl. MŽP SR č. 532/2002 Z. z.**